
Figur 1

Deltidsstudium i Praktisk Pedagogisk Utdanning.

Praktisk pedagogisk utdanning er eit deltids lærarutdanningstilbod, i stor grad basert på bruk av informasjonsteknologiske verktøy (Internett og e-post) kombinert med samlingar. 

Studiet går over 3 semester, og vert organisert med sentrale og regionale samlingar og arbeid i basisgrupper. 

Sentrale samlingar vert lagt på Stord. 

Mellom samlingane arbeider studentane individuelt og i basisgrupper. 
Rettleiing vert gjeve individuelt og gruppevis via Internett og e-post. 

Rettleia praksis føregår ved eigen skole supplert med obligatorisk utplassering ved annan skole. Praksis vert vurdert av rettleiar(ar) og faglærar(ar) frå HSH. 

HSH ønskjer med dette tilbodet i første rekke å utvikle eit tilbod for studentar som har fullført fagutdanning , og som har mellombels tilsetjing i skuleverket. Også andre studentar kan søke om opptak.

Generelt om studiet
Studieplanen for praktisk-pedagogisk utdanning byggjer på den nasjonale Rammeplanen for Praktisk-pedagogisk utdanning (LU98) utarbeidd av Kyrkje-, utdannings- og forskingsdepartementet (KUF). 
Studieplanen inneheld ein felles del som omhandlar organisering og vurderingsordningar for studiet og fagplanar for pedagogikk, fagdidaktikk og praksis. Studietilbodet ved HSH er i samsvar med mål og rammer i dei nasjonale rammeplanane. 
Praktisk-pedagogisk utdanning etter rammeplanen av 1998 kan inngå som del av cand. mag. -graden med 20 vekttal. 

Mål

Mål for praktisk-pedagogisk utdanning er nedfelt i fem kompetanseområde:

· Fagleg kompetanse

· Didaktisk kompetanse

· Sosial kompetanse 

· Yrkesetisk kompetanse

· Endrings- og utviklingskompetanse

Intensjonar i utdanninga

I samsvar med Rammeplanen sitt krav om praksisbasering, vil ein i utdanninga ta utgangspunkt i studentane sin fagkompetanse og studentane sine erfaringar frå arbeidet i klasserom eller verkstad, og gradvis flytte perspektivet frå eleven over på læraren, og til sist mot skulen som samfunnsinstitusjon.

Studentane sin bakgrunn vil aktualisere behov for både medverknad og medansvar for innhald og arbeidsmåtar, og at studiet i stor grad vert orientert i forhold til konkrete utfordringar som studentane møter i eigen klasse ( funksjonsorientering).

I utdanninga vil ein legge til rette for pedagogiske prosessar der studentane kan  vidareutvikle sin faglege og pedagogiske kompetanse, slik at dei vert dugande innovatørar for eigen og andre si læring.

HSH vil arbeide for å realisere desse intensjonane ved å legge vekt på praksisnærleik, casemetodikk og problemorientering som pedagogiske grunnprinsipp i virtuelle og fysiske rom. IKT blir eit sentralt medium for å skape samspel mellom lærarar, studentar og praksisrettleiar. 

Det blir stilt krav til frammøte og aktiv deltaking.

Hovudprinsipp i utdanninga

· Praksisbasert og funksjonsorientert tilnærming

· Integrert heilskapleg utdanning ( pedagogikk, fagdidaktikk og praksis)

· Aktiv studentdeltaking (medverknad og medansvar)

· Problemorientert og refleksjonsorientert læring

· Virtuell didaktisk rettleiing
· Vurderingsformer som er i samsvar med det didaktiske opplegget
Oppbygginga av praktisk-pedagogisk utdanning er basert på følgjande deler:

·  Pedagogikk 10 vekttall

· Fag-/yrkesdidaktikk 10 vekttal,  alt. 5 + 5

· Praksisopplæring 12 veker

Praksisopplæringa inngår både i pedagogikk og fag-/yrkesdidaktikk.
Praksis
Praksisopplæring skal medverke til å utvikle handlingskompetanse som lærar ved at tema frå pedagogikk og fag-/yrkesdidaktikk vert prøvd ut i praksis. Samtidig skal studentane utvikle evne til kritisk vurdering av og refleksjon over eigen praksis som

lærar, bl.a. ved at arbeidet og erfaringane frå praksisopplæringa  vert arbeidd vidare med på fellessamlingar og i nettbaserte læringsmiljø der basisgruppe, rettleiar og pedagogikklærar er deltakarar. 

Vurdering

· Mappevurdering ( individuelle og gruppebasert arbeid)

· Avsluttande individuell eksamen

· For å kunne framstille seg til eksamen må alle obligatoriske arbeid 
vere godkjent

OPPTAKSKRAV 

Søkjarane må ha

· yrkesfag: fagutdanning* eller fag/ sveinebrev som gjev undervisningskompetanse på grunnskolens ungdomssteget i grunnskolen eller i videregåande skole.

eller
· allmennfag: ha 60 vekttal i ein cand.mag.grad eller siv.ing-/ siv.ark-utdanning som helst inneheld 2 fag som gjev undervisningskompetanse på mellom-/ungdomssteget i grunnskolen eller i vidaregåande skole. 

· I tillegg må søkjarane helst vere mellombels tilsett i undervisnings- eller opplæringsstilling eller ha erfaring frå undervisningsarbeid

· ha tilgang til PC med internettilkopling

· ha basiskunnskapar i bruk av IKT (informasjons- og kommunikasjonsteknologi) 

” Søkerne må tilfredsstille kravene til fagutdanning og praksis for undervisning i yrkesteoretiske fag i h.t. Lov om lærerutdanning §23, 24, 25, 26 og 28 (pkt. 10 - 17) og Forskrifter om lærerutdanning - rundskriv F-88/87, F-62/92 og F-68/94. Disse kravene er vanligvis 3- eller 4-årig høgskoleutdanning (ingeniør/teknisk fagskole, syke-/vernepleier, fysioterapeut, ergoterapeut, radiograf, sosionom, ernærings-/næringsmiddelkandidat + 2 års praksis, eller fag-/svennbrev/marirtimt sertifikat + 1 års yrkesteoretisk utdanning og 2 - 4 års relevant praksis”. 
OPPSTART OG REGISTRERING 

· PPU startar opp vårsemesteret 2001 med avsluttande eksamen hausten 2002

· Søknad må leverast på særskilt søknadsskjema, og søknadsfristen er sett til 15.febr. 2001

Ynskjer du meir informasjon om utdanninga ta kontakt med:

Høgskolen Stord/Haugesund,  Opptakskontoret Tlf. 534991336

Høgskulen Stord / Haugesund





VELKOMMEN TIL PRAKTISK PEDAGOGISK UTDANNING  








